Міхаіл Багданаў, якога вы бачыце на здымку, як і шматлікія яго калегі, у нядзелю будзе адзначаць сваё прафесійнае свята. Яшчэ з дзяцінства ён марыў далучыцца да кагорты працаўнікоў стальных магістраляў. Узяць прыклад было з каго. Бацька і дзядзька адпрацавалі на чыгунцы памочнікамі машыніста, бабуля была стрэлачніцай, цёця – дзяжурнай па станцыі. Ды і ўвогуле Міхаіла вабіла прафесія чыгуначніка своеасаблівым стукам колаў, лічыў яе ў нейкай ступені рамантычнай.